තවත් දිනක රාජකාරියක් සඳහා එම බංගලාවට ගොස් සිටි අවස්ථාවක දහවල් 11.00ට පමණ බංගලාව පිටුපසින් හිවලකු යටිගිරියෙන් කෑ ගසනවා ඇසී ඒ දෙසට ගියවිට දකින්ට ලැබුණේ දිගින් අඩි 5 1/2ක් පමණ වූ පිඹුරකු හකුවලින් හිවලකු අල්ලාගෙන සිටි ආකාරයයි. අසරණ වූ හිවලා දිගින් දිගටම බෙරිහන් දෙයි. ස්වභාවයෙන්ම පිඹුරන්ගේ මුඛයේ තියුණු උල් දත් පස්සට නැමී තිබේ. හකුවලට හසුවන කිනම් සතකුටවත් ඉන් ගැලවිල්ලක් නැත. තිත්මුවකු එසේ ග්‍රහණයට ගැනීමට පෙර පිඹුරා තම වලිගය ගසක වෙලා ගනී. එමගින් ග්‍රහණයට හසුවූ මුවා දිව යාමට තැත් කළත් එය නිශ්ඵල වේ. පිඹුරාගේ හකු දෙක ඉල ඇට එකිනෙකට සම්බන්ධ වී නැත. ඒ වනාහි විශාල සතුන් ගිල දැමීමට පහසුවීම සඳහා වූ ස්වභාවික නිර්මාණයකි.
බංගලාව පිටුපසින් හිවලකු යටිගිරියෙන් කෑ ගැසුවේ කීයටද?
දහවල් 11.00ට